
Es ku ku nunka a 
kometé un eror, 
nunka a purba hasi 
nada nobo. 


Djárason 19 di aprel a tuma lugá apertura ofisial Sentro di Kontakto Entidat Públiko Boneiru. E ta situá na Kaya Industria Pariba 28. Na e 
okashon aki diferente persona a dirigí palabra. Coryse Barendregt, direktor Bedrijfsvoering &Ondersteuning,B&O, a splika ku rònt mundu ta 
trahando riba mehorashon di servisio. Boneiru no ta un eksepshon. Riba foto diputadonan Kroon i Thielman ku tabata presente na e apertura. 


Apertura Sentro di Kontakto di gobièrnu 


RIDIKULES DI MARKA MAYÓ 


TA BUSKANDO 
EMPLEADO 


INFO AT EVE@NAPABONAIRE.COM 


PA REFORSA NOS 
DEPARTAMENTU 
DI TIRE CENTER 

Pronóstiko di tempu pa Boneiru 


Djaweps 20 te Djabièrnè 21 Aprel 2023 
Parsialmente nublá i prinsipalmente djabièrnè chèns pa un áwaseru 


Ta parsialmente nublá i prinsipalmente djabièrnè tin chèns pa un 
áwaseru. E temperatura máksimo lo ta aproksimadamente 31°C, e 
temperatura mínimo mas o ménos 25°C. E bientu ost ta moderá te 
basta fuerte, forsa 4-5. 
Altura di ola: 1.5-2.0 m (4-6 pia) 
* Altura di ola válido pa laman grandi 


KRALENDIJK -- Un 
personahe konosí di Kòr- 
sou ta den e di dos Heren- 
sia di siman na Bonaire.tv 
mañan djasabra. Ta trata di 
Keith Carlo. 
Keith a nase na Kòrsou 
for di mayornan boneriano, 
relatá na bario Nikiboko. El 
a lanta i biba na Kòrsou, na 


- 


Salmo 131: 
Serka Señor mi ta na pas, manera un yu serka su mama. 


Ku profundo tristesa, pero agradesido pa tur lokual e la 
nifiká pa nos, nos ta partisipá ku a bai sosegá 


Egdar Jose Maria Frans 
mihó konosi komo Eddy 
*08-12-1934 +15-04-2023 


Na nòmber di su yunan: 
Eugene Frans i Famia 
Carl Frans i Famia 
Clifford Frans i Famia 
Cedric Frans i Famia 
Henny vlijt i Famia 
Mama di yunan/ex-kasá: 
Hiacinta Mercelina 
Cornelia Vlijt 
Sonja Canela 
yunan sin doló: 
Jeanette, Jean-Carlos, 
Jose Duarte i famia 
Su nietunan: 
Eugenine, Eurigene, Shayanara, Jason, Chayenne, Hakeem, 
Ru-Jean, Cliffania, Joyward, Suheely, Naomi, Xenna, Jazira; 
tur ku nan respektivo famianan. 
Su bisanietunan: 
Chayenna, Darjano, Nevaeh, Naylah, Amaya 
Su rumannan: 
Claudette, Esther, Lourdes, Lies, Miriam 
Demas rumannan di parti tata i famia 
Famia- i demas konosi nan yegá: 
Frans, Domacassé, St Jago, Ricardo, Abrahams, Anthony, 
Statie, Mercera, Martijn, Oliana, Winklaar, Den Boef, Alberto. 
Tur komader, kompader, ihánan, bisiñanan, zusternan di 
Fundashon Mariadal i Kas di Mimina. 
Persona ku a kuide ku hopi kariño Eugene Frans. 
Si den nos tristesa nos por a lubidá kualke miembro di 
famia, amistat, konosí, of algún hende yegá na nos, nos ta 
pidi nos diskulpa pa esaki. 


Akto di entiero ta tuma lugá djadumingu 23 aprel. 
Ta risibi bishita di kondolensia na Consuelo Memorial 
di 1’or pa 3’or, sigi pa un respons. 
Despues ta hiba nos kerido defuntu na su ultimo lugá 
di sosiegu, den santana ‘Nos Sosiegu’. 


Despues di entiero NO por risibi bishita di kondolensia 
na kas. 


Keith Carlo den Herensia mañan 


unda e ta hopi konosí spe- 
sialmente den asuntunan 
ku tin di aber ku derecho di 
mucha. E ta konta den Her- 
ensia di su bida i karera. 
Herensia 
ta 
kuminsá 
pasa djasabra pa 12or di 
mèrdia na Bonaire.tv ku 
vários ripitishon durante 
wikènt. 


KRALENDIJK— 
E barku Artic Sunrise 
a yega Boneiru ayera 
djaweps 21 di aprel. Ar- 
tic Sunrise ta un barku 
originalmente 
ku 
ta 
kibra i pasa dor di eis. 
P'esei e ta hopi bon pa 
nabegá na e lugánan 
mas friu di mundu. Por 
ehèmpel sientífikonan a 
hasi investigashon riba 
e efekto di keintamentu 
di mundu riba koloni- 


Artic Sunrise a yega 
Boneiru 


anan di pingwin na An- 
tártika. 
Arctic 
Sunrise 
ta 
forma parti di e flota di 
Greenpeace for di 1995. 
Su promé kampaña tabata 
den laman nort. Aki el a 
hasi investigashon riba e 
efekto di plataformanan 
di perforashon riba bida 
marino. Den e último tres 
dékadanan, Artic Sunrise 
a nabegá rònt mundu. 
For di Antártika te Na 


Amazonas, i awor na 
Boneiru pa pidi aten- 
shon pa e sitionan mas 
vulnerabel, pero tambe 
mas bunita riba tera. 
Bishita 
di 
Artic 
Sunrise tin di aber ku 
e demanda ku Green- 
peace lo presentá na 
habitantenan di Bonei- 
ru, si Hulanda no tuma 
medida pa protehá Bo- 
neiru for di kambio di 
klima. 

Despues di hopi siman VG 
tei atrobe. Dianan liber i mi 
no por kòrda ki motibu mas, 
a pone ku no tabatin e ko- 
lumna. Spera ku un i tur ta- 
batin dushi dianan di fiesta. 
Último kos ku mi a konta ta- 
bata mi aventura den palu- 
nan di mangel i nos yegada 
na isla di yuana. Pa mi djis 
rekapitulá, riba invitashon 
di Bòi mi a djòin e ku Emma 
pa un trep den palunan di 
mangel. Esaki den kuadro 
di un akuerdo i proyekto 
ku FUHIKUBO tin ku STI- 
NAPA. 
*** 
Yegando isla di yuana, mi 
a kuminsá pensa yen se- 
nario. Imaginá bo mi keda 
sinta den boto i un sali for 
di den awa i subi boto. Òf 
durante nos kaminata nan 
sali i kuminsá persiguí nos. 
Mi a hala rosea profundo 
un par di biá i bisa mi mes 
hèrstèl. Despues di esaki, 
mi a baha numa i keda ku 
bista skèrpi rònt di mi. Nos 
kaminata a kuminsá ku Bòi 
splikando di un baki di awa 
ku tabata uza ántes pa bes- 
tianan bebe awa. Klaro ku 
e pregunta grandi, dikon e 
isla tin e nòmber ei mes- 
ter a bini dilanti. Aparente- 
mente den pasado e isla ta- 
bata konosé un poblashon 
grandi di yuana. Awendia 
esaki no ta e kaso mas. Mi 
no mester ni bisa ku mi ta 
kontentu ku esei. Loke si 
tin hopi ta diferente yerba i 
mata. 
*** 
Un di e kosnan ku a sor- 
prendé mi ta banana di ref. 
Mi a yega di mir’e na vários 
okashon. Pero nunka mi no 
tabata sa su nòmber. Mas 
mi a keda babuká di sa ku 
por komé.Bòi a kana piki 
nan i kome manera nada. 
“Bosnan por komé, no ta 
venenu,” el a bisa. Laga mi 
splika boso un kos di Boris, 
manera M&T ta yam’e. Ki 
ora ku e bai kana e mes- 
ter bisa bo ku el a purba òf 
yega di kome kualke mata 
òf fruta di den mondi. Ba- 
nana di ref no ta eksep- 
shon. Mi a tuma un kurashi 
i purb’e. Nada pa mi. Kisas 
pasombra e ta muchu salu. 
Podisé si ta den un salada 
lo el a baha mas mihó. Ko- 
kolishi di karné ta un otro ku 
segun Bòi tambe por kome i 
ta smak bon. 
*** 


Di.Jo.Ma Construction 
B.V 


ta buska 
- Karpinté 


Mas inf. tel. nr. 780-4641 


J&J Electric and Construction B.V. 
ta buska 
- 2 Electro monteur 
- 1 Laser 


Mas inf. tel. nr. 788-7339 


Carpenteria Muebleria 
Somader N.V. 


ta buska 


- 2 Metselaar - 1 Schilder 


Mas inf. tel. nr. 796-7434 


Roheco N.V. 


ta buska 
- Wegenbouw-arbeider 


Mas inf. tel. nr. 796-3008 


- 


RIDIKULES DI MARKA 
MAYÓ 


KRALENDIJK- 
“Ri- 
dikules di marka mayó”, ta 
palabranan di dr. Willem 
Cecilia. E ta deskribi sierto 
prosedura ku tuma lugá den 
e reunion di Konseho In- 
sular durante kua a instalá 
e partnernan di koalishon 
UPB i MPB komo Kolegio 
Ehekutivo. 
Básikamente 
koalishon a yama reunion 
pa nombra e diputadonan 
nobo, esaki a base di nan 
akuerdo di koalishon. No 
a manda e akuerdo aki pa 
Konseho Insular. Dado mo- 
mentu e griffier a pidi di 
antemano nòmbernan di e 
diputado nobo. Esei no ta 
algu usual. 
Konsehal Clark Abraham 
a ekspresá su mes fuerte- 
mente durante e reunion. 
Mester remarká ku algun 
akshon di presidente Nolly 
Oleana a laga siudadanon- 
an kuestioná e prosedura. 
BONERIANO a aserká dr. 
Willem Cecilia mirando 
ku den pasado el a fungi 
komo griffier. El a duna 
un splikashon amplio di e 
prosedura i su análisis di e 
situashon. Na instalashon di 
koalishon na aña 2019 e ta- 
bata e griffier enkargá. 
“Ta koalishon ta proponé 
nòmber, si nan ta haña esei 
nesesario. Presidente a bisa 
ku ora James Kroon i Hen- 
nyson Thielman keda nom- 


brá komo diputado, nan no 
ta miembro di Konseho In- 
sular mas, pues ta keda ku 
7 miembro so pero esaki 
no ta kuadra”, Cecilia a 
enfatisá. Segun Cecilia na 
momentu ku Kroon aseptá 
su elekshon komo diputa- 
do, outomátikamente el a 
pidi retiru. “Su retiru ta bira 
efektivo ora kredensialnan 
di su susesor keda akordá. 
Pues e ta keda miembro di 
Konseho Insular i diputado 
alabes.” 
Konforme artíkulo 36 
di e reglamentu di òrdu 
presidente mester instalá 
un komishon ku ta guia e 
elekshon di e diputadonan. 
Aki su trabou ta kaba. Ora 
tur kos ta kla e presidente ta 
duna relato di e votashon. 
“Presidente ta haña ta bon 
di instruí e komishon kiko 
nan mester hasi i durante 
nan trabou el a bai serka 
nan i buska informashon i 
duna esaki sin ku e komis- 
hon a trese su relato dilan- 
ti.” Konforme artíkulo 36, 
insiso 3 di e reglamentu di 
òrdu mester tin 3 votashon 
pasobra tin 3 puesto komo 
diputado. 
Dado momentu durante 
e reunion Oleana a puntra 
kada frakshon si nan tin 
persona pa proponé komo 
diputado. Cecilia ta desap- 
robá esaki. “Ta koalishon 


a pidi reunion pa nombra 
diputado i no oposishon 
pues e no tabatin tin nada di 
puntra nan. “ 
A suspendé e reunion pa 
basta ratu pasobra griffier a 
disidí ku nòmber di e per- 
sonanan proponé mester 
a bin riba e papel di voto. 
“Normalmente kada miem- 
bro ta haña un papel di voto 
bashí i nan ta skirbi e nòm- 
ber di e persona ku mester 
bira diputado riba dje. Esei 
mester sosodé 3 biaha. Pero 
sin ku a puntra Konseho In- 
sular pa pèrmit a disidí di 
vota den un tiru pa tur tres 
diputado.” 
Cecilia ta kritiká ku e 
presidente a menshoná ku 
mester investigá kredensi- 


alnan di e personanan ku 
mester bira diputado. “Ora 
elegí un diputado no tin 
ningun kredensial pa bai in- 
vestigá. I pa kolmo, semper 
ta traha 3 prosès verbal di 
e persona ku mester hura- 
mentá, i esaki ta keda lesá 
pa kada un apart. A disidí 
di lesa e teksto un biaha 
i despues yama e diputa- 
donan dilanti pa hisa man.” 
E èks griffier ta lamentá 
kon opviamente mal pre- 
pará e reunion tabata. Sigur 
algu kuestionabel mirando 
e importansia di e reunion 
di 18 aprel. “Mi ta kere 
esaki ta falta di rèspèt pa e 
pueblo di Boneiru. Pues un 
reunion tur bruá i mal pre- 
pará.” 


Seres Construction B.V. 


ta buska 


- Karpinté 


Mas inf. tel. nr. 701-8320 


Roheco N.V 


ta buska 
Wegenbouw-arbeider 


-mester tin eksperensia 


Inf. tel. nr 796-3008 

MAS KU FILOSOFIA 
Skritura: Hosué 1:1-9 
”E buki di lei aki lo no apartá for di bo boka, ... e ora 
ei lo bo tin éksito.” versíkulo 8(BS) 
Den nos historia tabatin diferente hòmbernan famo- 
so, sabí den filosofia, manera Aristóteles, Plato, Cén- 
eca, etc. Nan tabata purba di splika e orígen i motibu di 
eksistensia di hende. Pero den kada un su teoria tabatin 
erornan òf puntonan ku nan no por a bin kla ku nan. Ma 
tòg nan tabatin hopi siguidó. 
Den nos tempu moderno tambe nos sa di sientí- 
fikonan ku ta purba proba nan ponensianan di e.o. 
evolushon, kura pa alargá bida, solushon pa hamber 
riba mundu, pero igualmente sin resultado satisfakto- 
rio. 
Beibel ta mas ku un buki di filosofia. E ta duna nos 
kontesta riba kualke pregunta tokante di bida i bal- 
ornan. Hebreonan 4:12 “Pasobra e palabra di Dios ta 
bibu i aktivo i mas skèrpi ku kualkier spada di dos filo, 
... i ta kapas pa huzga e pensamentunan i intenshonnan 
di kurason.” Den Beibel bo ta siña konosé Su Outor, ku 
ta Dios, Kreador di hende i universo. P’esei Beibel ta 
manera un manual, ku ta siña nos kon pa biba i tuma 
desishon a base di bon moral, i kon pa filtra pensam- 
entunan i teorianan di mente di hende. Hosue 1:8 “E 
buki di Lei aki lo no apartá for di bo boka, …” Dor di 
lesa Beibel regularmente i apliká loke e ta siña, bo por 
bira un hende sabí den bida i lo bai bo bon. Bo ta haña 
sa kuantu Dios ta stima hende kende El a traha segun 
Su mes imágen. Den Beibel Dios a revelá Su Mes na 
hende pa hende stim’E i respet’E. 
E Palabra di Dios ta manera un manual pa biba sabí, 
no apartá for di djÉ 


Yvette Barriento 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Djabièrnè 21 aprel 2023 
12.00 Herensia: 
Frans Booi (Pintura)- Jay Haviser (Arke 
logia) 
13.00 Aki Boneiru: 
Aki Boneiru - Creme de la Creme (Ro 
meo Heijer 
14.00 Herensia: 
Juliana Angela 
15.00 BAPA: 
Tina Woodley 


16.00 Aktualidat: 
MHC Bente Kempen 
16.40 Aktualidat: 
Rueda di Prensa 
17.00 Aki Boneiru: 
Festival del Caribe Cuba 
18.00 Herensia: 
Atalin Frans-Mercera 


19.00 BAPA: 
Jeanette Heitkonig 
20.00 Herensia: 
Jan Jonkman 
21.00 Aki Boneiru: 
Plantashi Onima 
22.00 Herensia: 
Apertura Den Stashi 
23.00 BAPA: 
Elvis i Sur Magda 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK 
-- 
Despues di e eksitoso obra 
teatral Shonnan Bin Tende 
un Kuenta, ACE Founda- 
tion ta kla pa ranka sali ku 
inskripshon pa siguiente 
obra, Ban konstruí Bonaire 
3.0. 
Kon abo lo ke mira Bo- 
neiru, kiko por bai mihó, 
ki profeshonnan abo lo ke 
mira krese riba nos isla, ta 
artista ta un trabou òf hòbi. 
Tur esaki i mas lo trese den 
e den e obra teatral akí. 
ACE 
Foundation 
ta 
hasi un yamada na hóben- 
nan di 13 te ku 27 aña ku 
ta interesá pa desaroyá nan 
talento riba tereno di aktu- 
ashon, baile, kanto, músi- 
ka, arte i asta multi-media, 
tantu komo amatùr i profe- 
shonal, pa tuma kontakto 
ku ACE Foundation pa mas 
informashon. 
ACE Foundation ta bini 
ku coachnan profeshonal 
ku eksperensia amplio riba 
nan tereno pa guia e hóben- 
nan durante e trayekto di 8 


E siguiente obra teatral di ACE Foundation 
Ban konstruí Boneiru 3.0 


siman. CE ta kla pa ranka 
sali ku workshopnan riba 
e disiplina ya menshoná. E 
workshopnan ta dura 8 si- 
man i na final e artistanan 
ta haña enkargo pa huntu 
krea e obra Ban konstruí 
Boneiru 3.0., usando tur e 
konosementu ku nan risibí 
den e 8 simannan di work- 
shop. 
E proyekto ta salí di un 
kolaborashon entre Entidat 
Públiko Boneiru i MDT 
Nederland, ku ta aktivo riba 
e tereno di arte i kultura na 
Hulanda. Esaki ku e meta 
pa promové desaroyo tal- 
entonan artístiko i ala bes 
hasi algu pa otro. Ku esaki 
ke logra reforsá union den 
komunidat. 
ACE 
Foundation 
a 
skohe pa ku e proyekto akí 
traha ku hóbennan di 13 te 
ku 27 aña, pasobra ta haña 
ku ta importante pa e grupo 
akí interkambiá ku otro. 
Dikon un hóben di 13 aña 
ta sintá den un di e tem- 
poradanan mas difísil di 


su bida, lokual nos konosé 
komo pubertat. Despues di 
esaki ta sigui e etapa di ad- 
olesensia ku ta dura di 16 te 
ku 21 aña. Despues di esei 
bo ta un adulto hóben. 
E tres gruponan akí por 
yuda otro, komprendé otro, 
yuda otro krese i tambe siña 
kosnan nobo manera por 
ehèmpel, kon mester trata 
otro personanan ku ta sea 
mas grandi òf mas chikitu 
ku bo. 
E meta final ta pa motivá 
i inspirá e hóbennan akí pa 
skohe e profeshon adekuá 
pa nan futuro pa yuda krea 
un mihó Boneiru. Ku Bo- 
neiru 3.0. nan no ta krea i 
presentá solamente un vis- 
hon pa un futuro personal, 
sino pa komunidat komple- 
tu. 
E hóbennan ku ke in- 
skribí por tuma kontakto ku 
ACE Foundation via what- 
sapp na number di telefòn 
+5997900155 i tambe via 
paginá di Facebook, ACE 
Bonaire. 

KRALENDIJK 
-- 
Tourism Corporation Bo- 
naire (TCB), ta orguyoso di 
por rekonosé Dee Petersen 
komo e promé persona ku 
ta risibí un premio pa mo- 
tibu ku e ta personifiká e es- 
píritu di Boneiru i pasobra e 
tabatin un impakto signifi- 


Di.Jo.Ma Construction 
B.V 


ta buska 
- Karpinté 


Mas inf. tel. nr. 780-4641 


J&J Electric and Construction B.V. 
ta buska 
- 2 Electro monteur 
- 1 Laser 


Mas inf. tel. nr. 788-7339 


Carpenteria Muebleria 
Somader N.V. 


ta buska 


- 2 Metselaar - 1 Schilder 


Mas inf. tel. nr. 796-7434 


Roheco N.V. 


ta buska 
- Wegenbouw-arbeider 


Mas inf. tel. nr. 796-3008 


- 


Promé persona parti programa ‘Bonaire Friends’ 
Rekonosementu pa Dee Pedersen 


kante riba bishitantenan di 
nos isla. 
‘Bonaire Friends’ ta en- 
foká riba selebrashon di po- 
blashon lokal i enkurasha- 
mentu di bishitantenan pa 
konta storia positivo tokan- 
te nan eksperensia i amistat 
ku e poblashon lokal na nos 


isla. 
E inisiativa tin komo 
meta pa pone énfasis riba 
e tremendo servisio ku nos 
hendenan ku ta traha den 
sektor di turismo ta ofresé 
na bishitantenan i pa gradi- 
sí nan pa nan trabou duru. 
Tom Darrow, ku pa hopi 


tempu kaba ta embahador 
di Boneiru, a nominá Dee 
Pedersen pa su ekselente 
kontribushon na e industria 
di turismo na nos isla. 
Huntu ku su kasá, Ulf, 
Dee Pedersen ta doño i op- 
eradó di Woodwind ku su 
ekskurshonnan di snòrkel 
na Klein Bonaire. Durante 
e 15 añanan tras di lom- 
ba, Dee a duna guia na e 
ekskurshonnan akí i a sòru 
pa kada huéspet gosa di un 
eksperensia inolvidabel. Su 
pashon pa Boneiru ta kon- 
tagioso i su konosementu 
di historia i ekologia di nos 
isla ta remarkabel. 
Dee ta un embahador 
eksepshonal pa Boneiru i 
su servisio ekstraordinario 
a hasi un impreshon du- 
radero riba su huéspetnan. 
Tom Darrow, kende a 
nominá Dee pa su premio, 
ta kompartí lo siguiente to- 
kante su eksperensia: “Dee 
ta e mihó embahador pa 
Boneiru ku nos a topa riba 
e isla akí. Su pashon pa 
Boneiru ta inspirativo. E 
ta yama tur hende bon biní 
na bordo di Woodwind i ta 
sòru mesora ku su huéspet- 
nan ta sinti nan mes famia 
di Boneiru. Dee ta kom- 
plasé tur hende na bordo 
den términonan di abilidat 
i komodidat i ta sòru pa e 
eksperensia surpasá nan es- 
pektativanan. Woodwind ta 
e mihó ekskurshon ku nos 
a yega di eksperensiá i nos 


a bishitá 44 isla karibense i 
hopi pais europeo.” 
E servisio eksepshonal 
di Dee a kontribuí na krea- 
mentu di rekuerdonan ku 
su huéspetnan no ta lubidá 
nunka. Manera Tom Dar- 
row a bisa: “E servisio akí 
ku Dee ta ofresé, ta kon- 
dusí na rekuerdo ku ta keda 
grabá pa bida largu i ku ta 
sòru ku nos tur ta sigui bini 
Boneiru bèk. Debí na Dee, 
nos a evolushoná di ‘hués- 
pet’ pa ‘amigu’.” 
TCB ta orguyoso di 
rekonosé Dee su kontribus- 
hon na industria di turismo 
di nos isla i ta felisit’é ku 
el a bira e promé ganadó 
di e programa ‘Bonaire 
Friends’. 
E kampaña di ‘Bonaire 
Friends’ ta un invitashon 
kontinuo na bishitantenan 
pa kompartí nan storianan 
tokante nos hendenan lokal 
ku a yuda nan disfrutá di 
eksperensianan nobo, òf a 
rekomendá nan e tremendo 
restorantnan, òf ku djis ta- 
bata tei na e momentu ko- 
rekto pa ofresé nan e ayudo 
ku nan tabatin mester. 
Pa partisipá ta enkurashá 
bishitantenan pa pone nan 
storianan riba e página spe- 
sial di ‘Bonaire Friends’ 
riba 
www.bonaireisland. 
com/bonaire-friends. Nan 
por manda potrèt òf video 
tambe pa kompañá nan sto- 
rianan. Tur siman ta selektá 
un ganadó di premio. 


Seres Construction B.V. 


ta buska 


- Karpinté 


Mas inf. tel. nr. 701-8320 


Roheco N.V 


ta buska 
Wegenbouw-arbeider 


-mester tin eksperensia 


Inf. tel. nr 796-3008 


KRALENDIJK 
-- 
Riba djamars 18 di aprel 
e barku di Marina, Zr.Ms. 
Holland, ku na e momen- 
tunan aki ta nabegá pa 
Wardakosta Caribe Hu- 
landes, a detektá un go- 
fast. E dos botonan di in- 
terseptashon rápido ku na 
bordo e tim di Eskuadron 
Hulandes (Fleet Marine) 
di Zr. Ms. Holland a keda 


Wardakosta ta interseptá 850 kilo di kokaina 


lansá pa stòp e boto sos- 
pechoso. 
Unabes ku nan a yega 
serka banda di e boto a 
duna nan señal pa stòp i e 
sospechosonan a entregá 
nan mes. E sospechosonan 
a benta un parti di e kon- 
trabanda den laman. E pa- 
ketenan aki despues a keda 
saká for di den laman pa 
un di e botonan di inter- 


septashon rápido. E peso 
kompleto di e paketenan a 
yega na masoménos 850 
kilo di kokaina. 
Zr.Ms. Holland a en- 
tregá e tres sospecho- 
sonan i e droga na War- 
dakosta, ku a entregá e 
personanan i droga na 
Kuerpo Polisial di Aruba. 
Entretantu e droga a keda 
destruí. 

Segun fiskal: 
“Boneiru no ke kokaina” 


KRALENDIJK- “Laga 
nos ta bon kla, nos no ke 
e droga ei riba e isla aki”, 
fiskal mr. Stroink a bisa du- 
rante tratamentu di e kaso 
penal kontra e hòmber Ja- 
vier P. (37) nasé na Kòrsou. 
Ministerio Públiko (OM) a 
akusá P. di trafikashon di 
droga. Korte den Promé In- 
stansia a atendé e kaso aki 
djárason 12 di aprel último. 
Wardadónan di prezu a 


eskoltá P. pa sala di korte 
mirando ku e ta enkarselá 
den kuadro di aresto pre- 
ventivo. Abogado mr. van 
Lieshout tabata enkargá ku 
defensa di e akusado. 


E delito 
Segun e dosié penal P. a 
yega aeropuerto di Boneiru 
28 di dezèmber 2022. Du- 
rante kontrol di su ekipahe 
a haña 32 bolita di kokaina, 


un total di 375 gram. Esaki 
tabata skondé den puiru di 
beibi. “Bo a bisa ku bo ta 
haña straño ku a detené bo 
miéntras a gara otronan ku 
mas droga i a laga nan si bai 
kas”, hues a remarká. 
“Si, pasombra mi ta di 
Kòrsou a sera mi. Tin otro 
mulanan di Boneiru ku nan 
a kue despues di mi pero 
tòg a laga nan bai kas”, P. 
a kritiká. 


Hues a splika ku na 
Kòrsou tambe ta laga mu- 
lanan bai kas. “Nan mester 
entregá nan pasport i bai 
kas warda nan huisio.” Se- 
gun e dosié den komienso 
e akusado no a bisa nada. 
Durante e interogashon el a 
bira emoshonal i splika ku 
bida ta duru i e no tin sèn 
pa paga nada. E no a mira 
otro salida. 
“Mi a lesa ku bo no taba- 
ta ke firma bo deklarashon. 
Bo no tin konfiansa den 
outoridat?”, hues a puntra. 
“Tòg nò. Mi a puntra si 
ta obligatorio pa firma. E 
polis a bisa mi no ta prob- 
lema si mi keda sin firma”, 
P. a kontestá. 
“Tin hende ta hinka bo- 
lita den su barika pero abo 
a hinka den puiru di beibi. 
Kiko tabata bo intenshon? 
Sigui biaha? Entregá e dro- 
ga na un hende aki?”, hues 
a interogá. 
“Entregá aki”, P. a kon- 
testá. 
No ta e promé bia ku e 
akusado a kai den man di 
hustisia. “Kon bo ta kere ku 
e kaso lo kaba awe?”, hues 
a puntra. 
“Mi ta pensa positivo”, 
P. a kontestá. 
Hues a para ketu na e 
echo ku durante e proseso 
di prolongashon di e ares- 
to preventivo algu a kana 
robes. Esaki pa motibu ku 
e hues komisario no tabata 
outorisá pa prolongá en- 
karselashon di P. Pa koregí 
esaki lo kita 1 luna for di e 
kastigu di e akusado. 
OM a demandá un kas- 


tigu di prizòn di 18 luna. 
“Mi ke un chèns pa bai 
kas serka mi famia”, P. a 
bisa komo último palabra. 
Hues a haña e akusashon 
legalmente i konvinsente- 
mente probá. “Bo ta un 
kaso pekuliar. Bo a kaba di 
yega fo’i Hulanda despues 
di 5 luna di prizòn pa trafi- 
kashon di droga. Atrobe bo 
no a mira niun otro posibi- 
lidat ku bolbe pasa droga. 
E delitonan ku a kometé 
den pasado semper a en- 
volví víktima. Trafikashon 
di droga no tin direkta- 
mente un víktima. Si mi 
mira mundu dor di un brel 
ros, mi ta bisa ku ta bon ku 
awor bo no a hasi hende 
víktima. Pero mihó ta si bo 
no kometé niun delito. Mi 
ta mira un hende mi dilanti 
ku mester lucha pa sobre- 
bibí, gana sèn, kuida famia. 
Bo ta un kargadó di piedra, 
un trabou sin skol, no ta fá- 
sil pa bo. Mi ta haña tristu i 
mi ta komprondé ku bo no 
ta subi avion ku kokaina pa 
bo plaser.” 
Korte den Promé In- 
stansia a kondená Javier 
P. na un kastigu di prizòn 
di 365 dia, di kua 260 dia 
kondishonal ku un periodo 
di prueba di 2 aña. Tambe 
120 ora kastigu di trabou. 
Mirando ku P. tin 105 dia 
den aresto preventivo ta ni- 
fiká ku mesora el a rekobrá 
libertat. “Portanan di prizòn 
por habri pa bo. Esaki ta un 
oportunidat pa bo. Mester 
probechá di oportunidat”, 
hues a agregá. 


No persiguí un echo kastigabel 


KRALENDIJK- Na 
momentu ku Ministerio 
Públiko (OM) seponé un 
kaso i e partido perhudiká 
no ta di akuerdo, tin pa- 
sonan ku e por tuma. E 
persona por entregá un 
keho na Korte di Hustisia 
Komun. Si Korte Komun 
deklará ku e keho ta hus- 
tifiká OM mester sigui ku 
e persekushon. 
Un sepot ta desishon 
di Ministerio Públiko pa 
no persiguí un echo kas- 


tigabel. A base di e asina 
yamá prinsipio di opor- 
tunidat, OM por pa vários 
rason, disidí di no persiguí 
un sospechoso. Hopi biaha 
ta skohe pa seponé un kaso 
ora ta konserní sierto deli- 
tonan mas chikí. Ta posibel 
tambe ku no tin sufisiente 
prueba ku ta buta ku ta sigui 
ku e persekushon. 
Tambe por seponé un 
kaso bou di sierto kondis- 
hon, ku e meta pa evitá ri- 
pitishon di e komportashon 


indeseabel di e sospecho- 
so. Den e kaso aki ta pa- 
pia di un sepot kondisho- 
nal. Den pasado a sosedé 
vários kaso den kua OM 
a seponé un kaso pero ku 
e persona of personanan 
perhudiká no tabata di 
akuerdo. Pues a entrega 
un keho na Korte Ko- 
mun ku a disidí ku OM 
mester persiguí e kaso. 
Ta importante pa kada 
siudadano ta na haltura 
di e prosedura aki. 

KRALENDIJK- Korte 
den Promé Instansia a at- 
endé un kaso den kual 
Ministerio Públiko (OM) 
a pidi pa ehekutá e kastigu 
kondishonal di e hòmber 
Rafino M. (33) nasé na Bo- 
neiru. Hues a rechasá e pe- 
tishon i a duna e akusado e 
chèns pa keda den libertat. 
M. tin un kondena di 
kua e tin 137 dia kondisho- 
nal. Awor OM ke pa e sinta 
e kastigu ku e tin kologá 
riba su kabes. Mester men- 
shoná ku M. ta un residi- 
vista i a presentá vários bia 
den Korte. 


M. a presentá den sala 
di korte sin un abogado 
pero kompañá pa su mama. 
“Semper ta un bon señal ora 
famia bin ku e akusado pa 
guia i sosten moral”, hues a 
remarká. 
“Si nos komo mayor no 
hasié, ta ken lo hasié?”, e 
mama di M. a bisa. 
Fiskal a splika ku segun 
e rapòrt di Reclassering M. 
no a mantené su mes na e 
kondishonnan mará na e 
kastigu kondishonal. Pues 
awor Reclassering ta de- 
bolbé e dosié ku e konseho 
pa M. sinta su kastigu. 


Mesora e mama a reak- 
shoná. “Mi por bisa algu? 
Mi ta haña hopi èrg si e 
mester sinta. Ta bèrdat ku 
e no a kumpli ku su af- 
spraknan. Pero e ta hasi su 
bèst, e ta traha duru den 
kunuku i e ta yuda mi den 
kushina. Su tata ta hopi or- 
guyoso di dje. Den prizòn e 
ta bolbe topa ku hendenan 
ku pensamentu straño.” 
Hues a dirigí su mes na 
M. “Bo a bolbe hòrta òf usa 
droga?” 
“No, mi ta kue djòp”, 
M. a kontestá. 
Hues a splika ku ta im- 


Hues ta duna un chèns mas 


portante pa determiná si 
un akusado no ke kumpli 
òf si e no por kumpli ku 
e kondishonnan. Segun M. 
dor di malesa e no por a 
bai Reclassering. “Mi taba- 
tin Covid i despues doló di 
barika i keintura. Duna mi 
un chèns mas pa bai Reclas- 
sering”, M. a boga hues. 
E mama a splika ku 
Reclassering a dun’e e af- 
spraknan di M. pero ta e a 
lubidá esaki. Fiskal a bai 
di akuerdo pa duna M. otro 
oportunidat pa kumpli ku e 
kondishonnan. 
“Rafino mi ta haña ku bo 


mester kolaborá ku Reclas- 
sering i hasi bo bèst. Si bo 
hasi esei bo no mester bai 
prizòn mas. Bo ta bai tra- 
ta?”, hues a puntra. 
“Si”, M. a kontestá. 
“E tata tambe ta papia 
hopi kuné. Nan tabatin hopi 
problema ku otro pero awor 
nan ta hopi bon amigu. Es- 
aki ta hasi mi kontentu”, e 
mama a agregá. 
Korte den Promé Instan- 
sia a rechasá e petishon di 
Ministerio Públiko pa ehe- 
kutá e kastigu kondishonal 
di Rafino M. 


Detenido ta kue fadá ku wardadó di prezu 


KRALENDIJK- “Laga 
mi haña kastigu promé ku 
boso bai pafó i gosa”, e 
akusado femenino Day- 
mary S.J. (27) nasé na Kòr- 
sou a bisa basta hostiná. 
Na momentu ku hues a 
suspendé tratamentu di su 
kaso penal pa algun minüt, 
e sospechoso a tilda algun 
wardadó di prezu di ta gosa 
pa ku e situashon ku e ta 
aden. 
Korte den Promé Instan- 
sia a atendé e kaso aki den 
kua Ministerio Públiko ta 
akusá Daymary di 4 echo 
kastigabel. Tur e echonan 
tin di aber ku ladronisia, 
hòrta i lanta sèn ku tarhe- 
ta di krédito, hòrta sèn di 
turista for di un seif, drenta 
kas di hende i estafá hende. 
E sospechoso a atmití sola- 
mente e akusashon di lanta 
sèn ku e tarheta di krédito. 


Abogado mr. Winkel a 
hiba defensa di Daymary 
ku ainda ta enkarselá den 
kuadro di aresto preven- 
tivo. Por a nota presensia 
di un kolaboradó di Reclas- 
sering den sala di Korte. 


E profil 
Si sigui e dosié penal 
por konklui ku e akusado ta 
un dama ku ta gaña i apa- 
rentá di tin bon intenshon 
pero nan final djis ta hòrta 
hende. El a drenta den kas 
di hende bou di e preteksto 
di a bin drecha algu den 
e kas. Tambe na Delfins 
Beach Resort el a usa un 
‘masterkey’ i a habri seif i 
hòrta sèn di turista. Tambe 
el a estafá hende pa medio 
di un kontrato di hür. 
Remarkabel den e kaso 
aki ta e echo ku polis a usa 
un potrèt di e página di 


Facebook di e akusado i a 
mustra un testigu ku a reko- 
nosé. Hues no a aseptá esaki 
komo prueba i a apsolvé e 
sospechoso di e akusashon 
di drenta den kas di hende. 
E fiskal den e kaso aki 
a haña ku e personalidat di 
Daymary ta tur e problema 
i ku mester di un kastigu 
fuerte. “El a hasi e kosnan 
aki asina hopi bia. Mi ta 
puntra mi mes si e ta real- 
isá e seriedat di e echonan 
aki”, fiskal a bisa durante 
su rekisitorio. 
Ministerio Públiko a de- 
mandá un kastigu di prizòn 
di 18 luna i mester paga 
1700 dòler komo daño i 
perhuisio. 
Abogado mr. Winkel a 
pidi Korte pa tene kuenta 
ku e situashon personal di 
su kliente. “MI kliente tin 
un yu hòmber chikí. Al final 


ta e yu ta sali perhudiká.” 
Hues a duna Daymary 
e último palabra. “Mi ke 
e oportunidat pa sigui bou 
di Reclassering. M’a purba 
riba mi mes pero no tin un 
‘good outcome’.” 
Hues a tuma algun minüt 
pa bin ku un desishon. “Si 
polis lo a hasi mihó trabou 
awor lo tabatin prueba kon- 
visente. Mi tin ku duna bo 
e benefisio di duda pa ku 
echo 1. Bo ta bin huisio 


bon bañá i ta papia bon. 
Pero ora mi lesa e rapòrt di 
sikiater mi ta haña komple- 
to otro imágen. 
Korte den Promé In- 
stansia a kondená Daymary 
S.J. na un kastigu di prizòn 
di 18 luna, di kua 9 luna 
kondishonal. “Promé bo ta 
paga pa e krímen despues 
porta di prizòn ta habri pa 
bo i bo ta haña yudansa. 
Tuma e oportunidat aki pa 
bira un mihó persona.” 

Awèl sí. Ta hopi enkubridó lo 
tin ta kana rònt den kayanan di 
Rincon e dia ei. 


Dia di Rincon awor mester 
arestá hende ku kumpra kar- 
ni kabritu pa kome na stènt- 
nan. 


E dianan aki tin ‘hoog 
bezoek’ 
na 
Boneiru. 
Violeta, álias Popo, ta di 
bishita riba su isla natal 


Boneiru. Popo ta e di tres 
yu den e matriomonio di 
Janchi i Blanca Antoin. 
E promé dosnan, respe- 
ktivamente Marita i Budi, 
no ta huntu ku nos mas. 
Violeta, konosí tambe 
komo Yùfrou Violeta òf 
Akela, ta riba ochenta 
aña di edat. E ta, mane- 
ra nan ta bisa na ingles, 
“still going strong”. E ta 
di bishita huntu ku kasá 
Robert Prinsen i yu hòm- 
ber Ingvar. 
*** 
Mi lo mester tabata ma- 
soménos 12 pa 13 aña 
tempu ku Violeta a ban- 
doná kas pa bai Hulan- 
da pa kasa ku Robert. 
For di nan matrimonio 
a nase dos yu: Ingvar i 
Zahira. Ingvar ta ‘boneri- 
ano’, miéntras ku Zahira 
ta makamba. Loke mi 
kier men ta ku Ingvar 
stima Boneiru hopi i ke 
sa mas i mas di su rais 
riba e isla aki. Djárason 
atardi mi a bishitá nan. 
Mi a keda te lat. Ingvar 
a interogá mi. E kier a 
sa mas di nos famia, di 
mi tata, mama i ruman- 
nan. Kon nos a lanta, ki 
trabou mi tata a hasi, etc 
etc. 
*** 
Ingvar no tabatin masha 
noshon di Budi, mi ru- 
man hòmber ku a muri 
meimei di dékada no- 
benta. E tabata ke pa 
mi deskribí Budi p’e. 
Tabata fásil. M’a splik’é 


ku Budi tabata huntu ku 
su mama Popo i ami e 
‘grapjas’-nan di famia. 
Nos tres tin (den e kaso 
di Budi tabatin) mas 
sentido humorístiko ku 
tur otro. Nos ta mira kos 
chistoso den tur kos. 
Budi tabata esun kam- 
pion di nos tres. 
*** 
Mi no a eksperensiá 
Budi i Marita, di felis me- 
moria, den kas. Tempu 
ku mi a kuminsá haña 
sintí ya nan a bai biba 
Kòrsou pa studia den 
ramo tékniko. E tabata 
interná na Brakkeput. 
Despues el a bai traha 
na refineria Isla. Fakansi 
e tabata bini Boneiru. 
Budi ta tata di e famoso 
músiko Ravello Antoin, 
un graduado di konser- 
vatorio (Boston). Mi ta 
orguyoso di dje. 
*** 
Ku Violeta sí mi a lanta 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


den kas te na mo- 
mentu ku el a muda pa 
Hulanda. Semper el a 
biba na Haarlem, na 
unda mi a bishit’é na 
hopi okashon. Promé 
den Klarenbeekstraat i 
despues den Diepen- 
brokstraat. Te ainda 
nan ta biba den e kaya 
aki. Mi ta kòrda bon ai- 
nda e dia ku el a biaha 
pa Hulanda. 
*** 
Djárason mi a trata 
(atrobe!) pa kombensé 
Violeta pa mi entrevist’é 
pa Herensia. Ta e úl- 
timo chèns, pasobra mi 
ta sinti ku e lo no bini 
Boneiru mas. Ingvar 
tambe ta hasiendo su 
bèst pa logra. Te awe, 
mañan òf djadumingu 
por ainda. E dia ei nan 
ta regresá Hulanda i lo 
no por mas. 
*** 


Violeta huntu ku su esposo Robert, un pan di Dios. 
Pronto Violeta ta bai haña un skutmobil pa move den 
kayanan di Haarlem. Ingvar aki ta dun’é ‘rijles’. 

Bo kier sa mas tokante bo derechinan komo trahadó òf dunadó di 
trabou? Bin e ora ei na un di e seshonnan di informashon tokante 
asuntunan di labor di unidat di SZW di RCN. 


Dunadó di trabou 
2 di mei | 09.00 - 11.00 or | Kámara di Komèrsio (hulandes) 
3 di mei | 19.00 – 21.00 or | Kámara di Komèrsio (papiamentu) 
4 di mei | 09.00 – 11.00 or | Kámara di Komèrsio (spañó) 


Trahadó 
10 di mei | 19.00 – 21.00 or | den diferente idioma na diferente sitio 


Inskribí 
Yama 715 8849 òf manda un e-mail pa SZW.infosessie@rijksdienstCN.com. 
Indiká pa kua enkuentro bo ta inskribí i kua idioma bo ta preferá. 


Bo tabata sa 
ku den kaso di un 
aksidente na trabou, 
malesa i embaraso bo 
tin derechi pa sigui 
kobra, asta si bo no 
por traha? 


K R A L E N D I J K - - 
Pronto grabashonnan pa 
e 
pelíkula 
MAMADU 
ta inisiá. Resientemente 
Sendion Balentin i Rogen 
Pineda a splika en breve di 
nan proyekto Mamadú. En- 
tretantu ya e estrená e mu- 
ral pa promové e pelíkula. 
E pelíkula ta konta historia 
di un wela i su ñetunan ku 
ta biba den eksterior. Ma- 
madú ke siña e muchanan 
norma i balornan di kultura 
boneriano. Esaki ta sosodé 
na un manera kómiko. 
Despues di a entregá 
su konsepto na Jeroen 
Leinders, esaki a brasa e 
proyekto i a komprometé 
su mes pa duna e hóben- 
nan un man den realisashon 
di e pelíkula. Entretantu 


Ta kuminsá ku graba den yüni 
Preparashonan pa Mamadú kanando 


Leinders a tuma kontakto 
ku algun persona mas den 
mundu di sineasta ku for 
di diferente parti di mundu 
a bini Boneiru pa duna un 
man. 
“Mi mester a splika ku 
nos ta amatùr den e área aki 
i ku ta promé bia ku ke bai 
hasi algu di e magnitut aki. 
Hopi a bai di akuerdo pa 
duna nan kolaborashon. Mi 
mester bisa kobrando nos 
praktikamente nada kom- 


pará di loke nan sa kobra pa 
proyektonan grandi,” Sen- 
dion ta splika. 


Kalidat 
Esensial pa esnan ku a 
duna un man ta pa yuda alsa 
e kalidat i e produkshon. E 
hóbennan e haña yudansa 
di entre otro téknikonan, 
ingeniero di zonido i haña 
akseso na ekiponan di fil- 
mashon ultra moderno. 
Mas aleu Sendion ta sp- 


lika ku eskoho di elenko a 
dura poko pa por a yega na 
e aktornan ku tin awor aki 
. “Pa sierto personahe mi 
tabatin vishon kla di kiko 
i ken mi ke. Por ehèmpel 
e muchanan, mi tabatin un 
bista kaba ken nan ta. Mi 
a aserká nan i nan a bai di 
akuerdo . Meskos e wela, 
Magali Sumter, a krea esaki 
i a drenta den e ròl. Aparte 
di e dosnan aki, Sendion ta 
duna di konosé ku e tabatin 
poko difikultat pa haña per- 
sonanan adekuá pa e otro 
personahenan. 


Elenko 
“Boneiru tin aktor, esei 
sin duda. Pero pa kuadra ku 
loke nos tabata buska si ta- 
bata poko difísil. Leinders a 
spera mas di parti aktornan 
i p’esei nos a traha intensi- 
vamente ku spesialmente e 
aktornan prinsipal pa halsa 
nan nivel di aktuashon pro- 
mé ku grabashon kuminsá.” 
Remarkabel ta ku e elenko 
ta konsistí kompletamente 
di boneriano. Un aktor so 
ta di Kòrsou, pero e ta res- 
idensiá na Boneiru. 
Rogen ta konvensí ku 
tin mas aktor, eskritor i 
tambe personanan ku por 
duna e industria di pelíkula 
gran aporte. E ta konsiente 
tambe ku hopi ta laborá i/òf 
tambe tin ku mantené nan 
famia, pues no tin e tempu 
pa invertí den esaki. Hopi 
ta hasié komo hòbi, pero 
Pineda ta sigur ku si e gru- 
po aki haña e formashon i 
guia nesesario, Boneiru por 
konta ku mas hende na niv- 


el den e ramo aki. E duo tin 
planía pa duna nan aporte 
huntu ku algun partner mas, 
pero ainda no ke divulgá 
muchu di esaki. 


Grabashon 
Grabashon pa e pelíku- 
la tabata plania pa luna di 
mart. Pero segun Sendion 
ta splika, mester a posponé 
esaki pa kaba ku algun 
rekisito.”Nos no ke kore 
graba bou di preshon. Tur 
kos mester ta bon planifiká 
i organisá promé ku kumin- 
sá. Unabes ku kuminsá ku 
grabashon, esaki lo ta in- 
tensivo”. 
Intenshon ta pa kuminsá 
ku e grabashonnan den luna 
di yüni. Grabashonnan lo ta 
4 siman i ta di djaluna pa 
djabièrnè. Pa loke ta e pre 
grabashon, esaki ta tuma 
lugá den luna di mei. Estre- 
no di e pelíkula ta kalkulá 
pa tuma lugá promé kuartal 
di 2024. “E parti di pòst- 
produkshon ta dura maso- 
ménos 6 pa 8 luna. Despu- 
es ta sigui merkadeo di e 
pelíkula. Pues tur esakinan 
huntu ta pone nos yega na e 
kalkulashon aki.” 
E duo ta konsiente ku 
e impakto lo ta grandi na 
momentu ku MAMADÚ 
bai riba pantaya grandi. 
“Nos ta konsiente ku e im- 
pakto i interes lo ta grandi. 
MAMADU 
su 
impakto 
turístiko sigur lo ta grandi. 
Lokalmente tambe nos ta 
konvensí ku e lo haña bon 
aseptashon i ku pueblo lo 
brasa e proyekto aki. 


Bo tabata sa ku..... 


*Abeha ta mata mas 
hende ku kolebra venenoso 
rònt mundu. 

KPCN ta buska: 
KOLABORADÓ DI MANEHO PA 
HEFE DI KUERPO POLISIAL I HEFE 
DI OPERASHONNAN POLISIAL 


Bo ta un kolega desisivo 
ku sensibilidat di maneho i 
organisashon? Bin traha pa nos! 


Mas informashon? 
Bishitá www.rijksdienstcn.com/vakatura 


Fecha di klousura: 3 di mei 2023 


K R A L E N D I J K - - 
Vòlibòl Klup Deportivo 
Kabayero e siman aki a 
selebrá 60 aña di eksisten- 
sia. Miembronan ku tabata 
presente, a bai Santu Sakri- 
fisio di misa na parokia San 
Bernardo pa un bendishon 
spesial. Despues nan a bai 
Antriol na Sala Imelda, pa 
selebrá i rekordá e dushi 
momentunan ku nan a pasa. 
Bon bisá, tempu Boneiru 
tabata den su gloria ku e 
deporte di vòli. 


60 aña Vòlibòl Klup Deportivo Kabayero 


Awendia e deporte di 
vòli ta hopi pober na asis- 
tensia. Den añanan 70, vòli 
tabata e deporte mas gustá 
na Boneiru. Hopi tim i en- 
kuentro tabata kargá ku 
hende. Nan a sigui konta 
ku Vòlibòl Klup Deportivo 
Kabayero, a nase na Lib- 
erty Bar den Playa. 
Den un kombersashon 
ku Bòi Antoin, el a bisa, ta 
dikon ta den un bar a lan- 
ta e tim di deporte? E no 
ta kuadra, esta deporte ku 


alkohòl. Nan a kontest’é: 
“Den un bar por bebe li- 
monada òf awa tambe. No 
ta solamente alkohòl tin. 
Anto esei tabata e kaso“, 
Henry a bisa na Bòi. 
No ta tur hende por ta- 
bata presente, pero a sele- 
brá ku esnan ku sí tabat’ei. 
Esnan presente, a gradisí 
Henry pa loke e ta hasi 
pa e tim, karg’é ku alma i 
kurason for di prinsipio te 
awor. 

KRALENDIJK 
-- 
Djárason 19 di aprel a tuma 
lugá apertura ofisial Sentro 
di Kontakto Entidat Públiko 
Boneiru. E ta situá na Kaya 
Industria Pariba 28. Na e 
okashon diferente persona 
a dirigí palabra. Coryse 
Barendregt, direktor B&O, 
a splika ku sigui mihorá 
servisionan di gobièrnu na 
tur parti di mundu. Boneiru 
no ta eksepshon. 
Barendregt: “Tin hopi 
desaroyo andando awor. 
Awendia praktikamente tur 
kos ta pa medio di online. 
Transakshonnan di banko 
ta digital. Gobièrnu tambe 
ta sigui desaroyá. Servisio 


Pronto tambe sentro di servisio na kliente 
Sentro di kontakto di a habrí 


mester ta stabil i konfiabel. 
Nos ta den proseso di tran- 
sishon. Mi ta hopi kontentu 
ku e punto di kontakto aki. 
Mi ta gradisí tur ku a traha 
riba e proyekto aki pa awor 
e ta un realidat.” 
Diputado 
Hennyson 
Thielman den su diskurso 
a bisa ku na 2019 ora nan 
a drenta gobernashon, hopi 
hende tabata reklamá ser- 
visio di gobièrnu. “Mester 
bai diferente kaminda pa 
atendé kos. Nos a pensa pa 
yega na un manera pa duna 
informashon 
riba 
nivel 
dinámiko, na komunidat. 
For di aña pasá, por a mira 
hopi informashon riba web- 


site. Tambe ta posibel yena 
formulario online.” 
“Na sierto momentu a 
nase e idea pa yega na un 
edifisio kaminda por hasi 
tur petishon. Ya tin e sitio 
i ta den proseso pa konber- 
tié den un ofisina sentral 
grandi. Awor e Sentro di 
Kontakto ta den proseso 
pa duna mihó servisio na 
komunidat. Esaki ta me- 
horashon grandi pa mihó 
servisio na pueblo,” segun 
Thielman. 
Gezaghèber 
interino 
Nolly Oleana a bisa: “Mo- 
mentu ku digitalisá, bo tin 
ku prepará bo pueblo pa 
nan hasi uso di e sistema. 


E servisio ku nos ta bai 
duna, mester ta den 4 idi- 
oma. Poulatinamente mes- 
ter konsientisá e hende. Ta 
bai krea mas oportunidat pa 
trabou. Mester krea estudio 
na skol, pa e hóbennan stu- 
dia pa nan mes por drecha 
e sistema digital, esaki mo- 
mentu algu no ta funshoná 
optimal. Ta importante pa 
mantené e parti sosial di 
e hende e ta importante. 
Awendia hopi kos ta pa me- 
dio di selular i e hende por 
sinta na kas i hasi mayoria 
kos.” 


John Soleana, lider di 
proyekto, a splika ku el a 
guia e proyekto, pero ta 
ku un tim el a hasi esaki. 
E sentro di kontakto ta den 
proseso i diferente hende 
ta yuda, pa hasi e sentro 
di kontakto posibel. “Nos 
mester sa kiko e komunidat 
mester.” Tambe el a pre- 
sentá e sentro di servisio na 
kliente ku ta bini pronto. E 
lo ta na e edifisio di ántes 
Ambachtschool bieu den 
Playa Pariba. 

KRALENDIJK – Bo- 
neiru pa promé biá ta bai 
partisipá na IRONMAN 
Edition, kompetensia di 
tiru, na pais Aruba. Ethu- 
riel Nicolaas ta bai basha 
bala den reprentashon di 
Boneiru. BONERIANO a 
papia kuné. Ethuriel Nico- 
laas ta konta poko di su 
hòbi i plan ku e tin na hori- 
zonte pa 2023. 


Ethuriel ta bai basha bala na Aruba 
Boneiru pa promé biá na IRONMAN Edition 


“Fin di luna awor mi 
ta bai kompetí na Aruba 
Open 2023 IRONMAN 
EDITION den practical 
shooting ku pistol 9mm. 
Ta mi promé torneo i mi ta 
e promé ku ta bai tira den 
e kategoria di ‘practical 
shooting’ ku ta kai bou di e 
konfederashon di IPSC ku 
ta rekonosé mudialmente”, 
Ehuriel a konta. 


Debí ku Boneiru no tin 
IPSC ainda, Ethuriel Nico- 
laas ta kai bou di region di 
IPSC-CUW, ku ta establesé 
na Kòrsou. Si no ta afiliá na 
e region, bo no por parti- 
sipá na e torneo. El a hasi 
su trainingnan huntu ku 
TiraBon aki na Boneiru i 
a bai Aruba vários biá pa 
train riba nan kancha aya na 
Wela Shooting Range. 
Ethuriel: “Mi ta yama 
Gandy Mauricio, presiden- 
te di TiraBon, un danki, pa 
duna mi e oportunidat pa 
partisipá bou di TiraBon. 
Habri kaminda pa mas 
miembro di TiraBon por 
partisipá den futuro. Un 
danki na Dinesh Mahtani, 
presidente di Aruba Practi- 
cal Shooters Club. Na tur 
e Regional Directors nan 
di IPSC Aruba i Korsou 
tambe danki. Un danki na e 
Presidente di Curacao Prac- 
tical Shooters Club.” 

E eskritonan di Beata 
Faustina Kowalska, un sùr 
polako sin instrukshon, perten- 
esiente na e Kongregashon di 
Hermanas de la Madre de Dios 
de Misericòrdia, na Polonia, ta 
e fuente dje mensahe i dje de- 
boshon espesial na miserikòr- 
dia di Dios ku a ser distribuí 
pa hinter mundu. 


E mensahe no ta nada nobo, 
únikamente ta un rekordatorio 
di loke Iglesia semper a siña: 
“ku Dios ta miserikordioso i ku 
E ta pordoná i ku nos tambe 
mester ta miserikordioso i por- 
doná”. 


Pero den e deboshon na Divi- 
no Miserikòrdia e mensahe aki 
ta asumí un enfoke nobo, po- 
deroso, ya ku e ta yama nos 
na un komprenshon mas pro- 
fundo di ku amor di Dios no 
tin límite i ku e ta disponibel 
pa tur hende, espesialmente pa 
e pekador mas grandi: “Kon 
mas grandi e pekador ta, tan- 
tu mas grandi ta e derecho ku 
e tin na mi miserikòrdia” 
(II,151). 


Entre e elementonan di e en- 
foke nobo aki ta figurá un im- 
ágen sagrado dje Salbador 
miserikordioso, vários oras- 
hon nobo i un abundansia di 
promesa. Pero e elementonan 
prinsipal ta konfiansa i obran- 
an di miserikòrdia. 


E historia dje orígen i dje dis- 
tribushon di e mensahe di E 
Divino Miserikòrdia i di su 
deboshon dor di henter mun- 
du, ta resultá den un interesante 
lektura. E ta enserá aparishon 
i revelashonnan ekstraordinar- 
io, kontestanan milagroso na 
orashonnan, un eskape 
dramátiko di un Polonia destruí 
dor di guera, un prohibishon 
temporal di e kulto pa Iglesia i 
e fuerte apoyo di Papa Huan 
Pablo II, ku probablemente lo 
ser yamá dor di e historiadónan 
“e Papa di Miserikòrdia”. 


Alrededor di 1930, ora di 
obedesé su direktor spiritual, 
Pader Michal Sopocko, Sùr 
Faustina a skirbi un diario di 
un 600 página i asina a doku- 
mentá e revelashonnan ku el a 
risibí riba e miserikòrdia di 
Dios. Hasta promé ku su mor- 
to na aña 1938, e deboshon 
na E Divino Miserikòrdia, se- 
gun ta ser revelá den e Diario 
aki, a kuminsá na ser distribuí. 


Durante e añanan trágiko di e 
di dos Guera Mundial (1939- 
1945), e práktika di e debos- 
hon aki a oumentá den forsa 
debí na ku hendenan di henter 
Polonia i Lituania a dirigí nan 
mes na e Salbador miserikòr- 
dioso pa risibí konsolashon i 
speransa. 


Un di e rasonnan ku ta splika 
e éksito aki ta, sin duda, e 
apoyo konstante di Tata San- 
tu. Na 1981, el a publiká e 
ensíklika “Dives in misericor- 
dia” (Riku den Miserikòrdia), 
den kua e ta papia di Kristu 
komo e “enkarnashon di mis- 
erikòrdia... e fuente eterno di 
miserikòrdia” (8). 


Ta yama atenshon ku “e pro- 
grama mesiániko di Kristu, e 
programa di miserikòrdia” 
mester kombertí su mes den “e 
programa di su pueblo, e pro- 
grama di Iglesia” (8). 


A lo largu di henter e ensíkli- 
ka, Tata Santu ta suprayá ku 
Iglesia, espesialmente den nos 
tempunan moderno, tin “e 
derecho i e deber” pa “pro- 
fesá i proklamá e miserikòrdia 
di Dios”, di “introdusié “ den 
bida di tur hende i pa “invoká 
e miserikòrdia di Dios”, implo- 
rando esaki pa henter mundu. 


Den su oudiensia general di 10 
di aprel 1991, e Tata santu a 
papia di Sùr Faustina mustran- 
do e gran rèspèt ku e tin pe. 


Ademas e ta relashon’é ku su 
ensíklika i a enfatisá e papel di 
dje den hib’é na mundu e men- 
sahe di miserikòrdia. “E pala- 
branan di e ensíklika tokante 
e Divino Miserikòrdia (Dives 
in misericordia) ta partikular- 
mente serka di nos. 


Nan ta kòrda e figura di e Sir- 


bidó di Dios, Sùr Faustina 
Kowalska. E muhé religioso 
simpel aki a uni Polonia i hint- 
er mundu ku e mensahe 
Paskual di Kristu Mizerikor- 
dioso”. 


Beatifikashon 
Dia 7 di mart 1992, dilanti 
presensia di e Tata Santu, e 
Kongregashon di e Kousa di 
Santunan a anunsiá e Dekreto 
di Virtutnan heroiko, pa me- 
dio di kual Iglesia ta rekonosé 
ku Sùr Faustina ta praktiká tur 


e virtutnan kristian di manera 
heroiko. A konsekuensia di 
esaki el a risibí e título di “Ven- 
erabel” Sirbidó si Dios i a 
habri e kaminda pa verifiká e 
milager atribuí pa su interses- 
hon. Durante e mesun aña ei, 
kurashon di Maureen Diga 
huntu dje graf di Sùr Faustina 
a ser rekonosé komo mila- 
groso pa tres grupo distinto 
nombrá dor di Sagrada Kon- 
gregashon: promé, un grupo di 
médiko, despues un di teól- 
ogo i finalmente un di kardi- 
nalnan i obispunan. 


Dia 21 di desèmber 1992, 
e Tata Santu a publiká ak- 
septashon dje milager dor di 
Iglesia, lokual ta afirmá ku di- 
cho milager a ser hañá dor di 
interseshon di Sùr Faustina. 
Ademas, e Papa a anunsiá ku 
e beatifikashon solèm dje sùr 
aki lo a tuma lugá na Roma, 
dia 18 di aprel 1993, e di dos 
djadumingu di Pasku di 
Resurekshon (dia ku nos 
Señor a revelá na Sùr Fausti- 
na komo “Fiesta di Mizerikòr- 
dia”). 


Kanonisashon 


Dia 30 di aprel 2000, riba 
Plasa di San Pedro, e Tata 
Santu Huan Pablo II a elevá 
Santa Faustina na e altarnan, 
frente míles de fielnan ku a bini 
di peregrinashon di henter 
mundu. 
Ku e pekadornan di mas 
grandi pone nan konfiansa den 
Mi miserikòrdia. Nan mas ku 
ningun hende tin e derecho na 
konfiá den e abismo di Mi mis- 
erikòrdia. Mi Yu, skirbi riba 
Mi miserikòrdia pa e almanan 
afligí. Mi ta enkantá ku e al- 
manan ku ta rekurí na Mi miz- 
erikòrdia. Lo mi duna e alma- 
nan aki mi grasia riba di loke 
nan ta pidi. Mi no por kastigá 
hasta e pekador di mas grandi 
si e ta supliká Mi kompashon, 
sino ku lo Mi hustifiká den Mi 
profundo e impenetrabel mis- 
erikòrdia. Skirbi: Promé di bini 
komo hues hustu mi porta di 
Mi miserikòrdia ta hanchu 
habrí. Esun ku no ke pasa dor 
di e porta di Mi miserikòrdia, 
tin ku pasa dor di e porta di 
Mi hustisia... (1146) 


El tempu Paskual ta inkluí 
sinkuenta dia (den griego = 
“Pentekòster”, bibá i selebrá 
komo un solo dia: “e sinkuen- 
ta dianan ku ta kore entre e 
djadumingu di Resurekshon te 
na 
e 
djadumingu 
di 
Pentekòster tin di ser selebrá 
ku alegria i hubileo, manera ta 
trata di un solo i úniko dia fes- 
tivo, komo un gran djadum- 
ingu”. 


El tempu Paskual ta esun 
mas fuerte di hinter aña, ku ta 
ser inougurá den e 
Vigilia Paskual i ta 
ser selebrá durante 
shete siman te na 
Pentekòster. 
E ta e Pasku 
(paso) di Kristu, di 
Señor, ku a pasa e 
aña, ku ta ser inou- 
gurá den e Vigilia 
Paskual i ta ser selebrá du- 
rante shete siman te na 
Pentekòster. Orígen di e 
sinkuenta dianan aki ta bini for 
di de esta sinkuenta dianan aki 
ta bai bek na orígen di e Aña 
litúrgiko. Hudiunan ya tabatin 
e “fiesta di simannan” (Dt 
16,9-10), fiesta inisialmente 
agríkola i despues konmemo- 


rativo di e Aliansa riba Sinaí, 
na e sinkuenta dianan di Pasku 
di Resurekshon. 
E kristiannan a organisá 
mesora shete siman, pero pa 
prolongá e alegria di Resurek- 
shon i pa selebr’é na final di e 
sinkuenta dianan e fiesta di 
Pentekòster: e don di Spiritu 
Santu. Ya den el siglo II nos 
tin e testimonio di Tertuliano 
ku ta papia di ku den e espa- 
sio aki no ta yuna, sino ku ta 
biba un alegria prolongá. 
Dentro di sinkuenta dian- 


an aki ta selebrá Asenshon di 
Señor, awor no ta nesesaria- 
mente e kuarenta dianan di 
Pasku di resurekshon, sino e 
di shete djadumingu di Pasku 
di resurekshon, pasobra e 
preokupashon no ta asina tan- 
tu kronológiko sino teológiko, 
i Asenshon ta pertenesé sim- 
plemente na e misterio di 


Pasku di resurekshon di Señor. 
I e ta konkluí tur kos ku e do- 
nashon di e Spiritu den 
Pentekòster. 


E unidat di e sinkuenta di- 
anan aki, tambe ta suprayá dor 
di presensia di e Bela di Pasku 
sendé den tur e selebrashon- 
nan, te ku e djadumingu di 
Pentekòster. E selebrashon- 
nan litúrgiko di e sinkuenta di- 
anan aki ta ekspresá i ta yuda 
nos na biba e misterio Paskual 
komuniká na e disipelnan di 
Señor Hesus. 


E lektura di e Pal- 
abra di Dios di e 
ocho djadumingunan 
di e tempu aki den 
Santa Misa ta organ- 
isá ku e intenshon aki. 
E promé lektura ta 
semper di e Hecho- 
nan di Apòstelnan, historia di 
e primitivo Iglesia, ku mei mei 
di su debilidatnan, a biba i a 
plama e Pasku di Señor He- 
sus. E di dos lektura ta kam- 
bia segun e tres siklonan: e 
promé karta di San Pedro ( 
siklo A), e promé karta di San 
Huan (siklo B) i e buki di 
Revelashon (siklo C). 


Sur Faustina i e Divino Miserikòrdia 


Sùr Faustina Kowalska a bin trese na henter mundu e mensahe Paskual di Kristu Miserikordioso 


Tempu di Pasku di Resurekshon 


Sùr Faustina Kowalska 

ARUBA 
ARUBA 


ORANJESTAD -- Na 
juni 2021 Ministerio Publi- 
co a ricibi informacion for 
di cual lo por sali cu lo tin 
iregularidadnan 
tumando 
luga na DIP (Directie Infra- 
structura y Planificacion) 
relaciona cu dunamento di 
permisonan y huurgrond. E 
director lo a crea un sistema 


ORANJESTAD 
-- 
Union Panamericana y del 


OM a dicidi pa no persigui Marisol Lopez Tromp 


di computer ‘cera’ pa kita 
iregularidadnan di bista di 
supervision y control. 
Bao guia di Ministerio 
Publico, Landsrecherche a 
cuminsa un investigacion 
penal bao di e nomber Kuk- 
wisa. Den e investigacion 
aki a scucha R.H.C., direc- 
tor di DIP, y tambe señora 


Lopez-Tromp, ex-minister 
di planificacion, infrastruc- 
tura y medio ambiente, 
como sospechoso. Despues 
di un investigacion amplio 
y largo den cual tabatin 
huiszoekingnan, a scucha 
testigonan y a investiga 
documentonan, Ministerio 
Publico a yega na e con- 


clusion cu no tin suficiente 
prueba cu C. a haci su mes 
culpabel na abuso di poder. 
No a resulta nada concreto 
di un sistema di computer 
‘cera’. E sospecho contra 
e ex-minister tampoco no 
a resulta hustifica. Den e 
periodo cu Lopez-Tromp 
tabata minister, el a ehecuta 


e maneho di gobierno pa 
pone huurgrondnan (partic- 
ulier) pa agricultura na dis- 
posicion di ciudadanonan 
di Aruba. E casonan penal 
contra R.H.C. y Lopez- 
Tromp a wordo seponeer 
door di Ministerio Publico. 
Tur dos a wordo poni na 
haltura caba di esaki. 


Ta pidi autoridad di Aruba y Corsou 
Proteha integridad di e migrantenan Venezolano 


Caribe por los Derechos 
Humanos (Pacuhr) a mus- 
tra su preocupacion n’e 
posibel ola di deportacion 
di parti di Aruba y Corsou 
despues cu a bin e apertura 
di frontera entre e islanan 
aki y Venezuela, esaki se- 
gun e corant virtual El Im- 
pulso. 
“Nos preocupacion ta 
enfoca riba e habrimento di 
frontera di Aruba y Corsou 
cu Venezuela y esaki por 
genera detencion masivo 
y expulsion di Venezolano 
den situacion migratorio 
iregular, constituyendo un 
inobservancia di e Orde- 
namento Huridico Interna- 
cional,” Pacuhr a señala. 
Actualmente ta calcula 


cu riba e islanan aki tin por 
lo menos 17 mil Venezola- 
no, di e 280 mil personanan 
cu ta forma e poblacion di 
Corsou y Aruba, loke ta 
representa 6% di e habitan- 
tenan. 
Durante e ultimo lu- 
nanan a bin ta papia di e 
aspectonan positivo cu e 
habrimento aki ta bin cu ne, 
sinembargo e organisacion 
a insisti p’e autoridadnan di 
e teritorionan aki proteha e 
integridad di e migrantenan 
y tuma medida di asilo of 
refugio. 


ORANJESTAD 
- 
Prome Minister a incia di- 
aranson mainta na Eagle 
Beach cu e actividad Beach 
Clean up di Bucuti & Tara 
hunto cu AAA y alum- 
nonan di Mon Plaisir Basis 
School y turista. Na e oca- 
sion Prome Minister a hiba 
palabra reflexionando riba e 
tempo dificil cu a pasa aden 
den periodo di pandemia y 
con bendishona Aruba ta 
awe danki na resiliencia di 
cada ciudadano. 
E pandemia a dal Aruba 


Actividad di limpiesa na Eagle Beach 


hopi duro y manera cu ta 
conoci, na cierto momento 
Prome Minister a tuma e 
decision pa cera frontera. 
Esaki Premier Wever - 
Croes a describi como un 
di e decisionnan di mas 
dificil cu e mester a tuma 
durante su gobernacion. E 
pandemia no a bin cu in- 
struccion of notificacion, 
pues na prome instante no 
tabata sa kico pa spera, 
con largo e lo dura y kico 
pa haci. Ademas, Aruba ya 
tabatin varios reto existente 


cual tabata atendiendo cu 
ne. Sinembargo, unabes cu 
a cera frontera, inmediata- 
mente a cuminsa traha riba 
e reapertura di frontera y pa 
por yama bon bini un bes 
mas na bishitantenan. 
Prome Minister a ex- 


presa tambe cu awor ora cu 
wak bek ta mira cu e tabata 
un periodo cu basta reto, 
pero e forma con e comu- 
nidad di Aruba a bin hunto 
y demostra resiliencia, ta 
mustra e amor cu tin pa 
Aruba. 


‘Pa mira turista y bishi- 
tantenan cu a bolbe bek y 
ta yuda reconstrui Aruba 
despues di e pandemia, 
tambe ta un señal di Amor 
pa Aruba, cual mi ta orguy- 
oso di dje’, Prome Minister 
a termina bisando. 

ORANJESTAD -- Dia- 
domingo dia 16 di april ul- 
timo a tuma luga den Cas di 
Cultura e di 15 edicion di 
Arte di Palabra (AdP) Aru- 
ba, Competencia Literario 
na Papiamento pa alumno 
di scol secundario. Arte di 
Palabra ta ser organisa y 
subsidia pa Departamento 
di Cultura Aruba (DCA) y 
sosteni pa Fundacion Cor- 
ector di Papiamento (FCP). 
Durante e competencia 
aki, 29 alumno di diferente 
scol avansa a participa cu 
sea un poema of cuenta 
cortico existente y/of origi- 
nal. Tambe e aña aki pa di 
prome biaha tabatin e cate- 
goria di Rap, di cual tabatin 
solamente un participante 


ORANJESTAD -- E 
bestaansminimum ta e niv- 
el minimo di entrada cual ta 
wordo percibi cu ta nece- 
sario pa logra mantene un 
nivel di bida adecuado den 
un cierto pais. Usualmente 
e bestaansminimum ta wor- 
do determina door di cal- 
cula e gasto di tur e recur- 
sonan esencial cu un adulto 
ta consumi den un luna of 
aña. Generalmente esaki ta 
wordo yama un indice ba- 


E deficit di mas halto pa maart den seis aña 
Bestaansminimum na Maart 2023 tin deficit di 672 florin 


sico di nece[1]sidad, y e ta 
varia segun e prijs di cum- 
inda, paña, vivienda, trans- 
porte y otro articulonan den 
e “canasta”. Escalanan di 
ekivalencia ta wordo uza 
pa ahusta e nivel minimo di 
entrada percibi pa hogarnan 
di diferente tamaño y com- 
posicion. 
E escala ta asigna un 
peso di 1.0 pa e prome 
adulto y 0.5 pa cada adul- 
to adicional den e hogar 


(edad 16+) y un peso di 0.3 
pa cada mucha (edad 0-15 
aña). E bestaansminimum 
ta basa riba cifranan di e 
rapport “Bestaansminimum 
2010” cu CBS a publica na 
December 2010 ta wordo 
actualisa mensualmente pa 
cu inflacion uzando e CPI 
mensual. 
E unidad di referencia 
den e rapport aki ta di un 
hogar cu ta consisti di dos 
(2) adulto y dos (2) mucha 


(edad 0-15 aña). Na Maart 
2023 e bestaansminimum 
mensual pa un hogar cu ta 
consisti di dos (2) adulto y 
dos (2) mucha (edad 0-15 
aña) (Afl. 5,386) ta mus- 
tra un subida di Afl. 406 
compara cu Maart 2022 
(Afl. 4,980) y a wordo 
causa principalmente door 
di subidanan di respectiva- 
mente, Afl. 213 y Afl. 175 
den e sectornan di “Cumin- 
da y bebida no-alcoholico” 


y “Vivienda”. Na Maart 
2023 e bestaansminimum 
mensual pa un hogar cu ta 
consisti di un solo adulto 
ta Afl. 2.565, cual ta repre- 
senta un deficit di entrada 
di Afl 672, un subida di Afl. 
115 compara cu e deficit 
observa un aña pasa (Afl. 
557). E deficit aki ta e di 
mas halto registra den un 
periodo di seis (6) aña pa 
luna di Maart. 


Arte di Palabra Aruba 2023 


di EPB kende ta Sergio 
Garcia, cu a presenta un 
bunita composicion di su 
mes titula “Esclavo di mi 
libertad”. 
Mester bisa cu den 
cuadro di 160 aña di aboli- 
sacion di sclavitud na juli 
venidero, alumnonan cu ta 
desea, por a scoge e tema 
di sclavitud. Prome cu e 
competencia, e participan- 
tenan a ricibi tres tayer bou 
di direccion di Jhon Freddy 
Montoya, pa‘siña traha riba 
nan presentacion, articula- 
cion, expresion y dominio 
di bos riba stage. 
Scolnan cu a participa ta: 
Abraham de Veer School, 
Ceque College, San Anto- 
nio College, Colegio Nigel 


Matthew, Colegio San Au- 
gustin, EPI, EPB San Nico- 
las y John Wesley College. 
Despues di e competen- 
cia, por a disfruta di un tre- 
mendo show di baile pre- 
senta pa “No Image Dance 
Group” kende ta ganado di 
e competencia di Gang di 
Arte 2022, cu tambe ta un 
proyecto multidisciplinario 
pa hoben organisa pa DCA. 
Despues di e presen- 
tacion di baile, ya e miem- 
bronan di hurado tabata tin 
e resultado cla y nos MC 
Rafael Garcia, kenda a 
gana e competencia di AdP 
Aruba y ABC diferente bi- 
aha, a anuncia e finalista y 
ganadonan. 
Dia 14 di juli venidero, 


ganadonan di AdP, lo repre- 
senta Aruba den e compe- 
tencia interinsular di ABC 
cu lo tuma luga e aña aki na 
Aruba. Por wak mas potret 
via pagina di facebook Arte 


di Palabra Aruba y Depar- 
tamento di Cultura. Tambe 
por wak e grabacion via 
pagina di facebook VIP Ra- 
dio. 

ARUBA 
STATIA/SABA/ST. MAARTEN 


THE BOTTOM – Sek- 
retario di Estado di relashon 
di Reino i digitalisashon, 
Alexandra van Huffelen, na 
final di su bishita di trabou 
djárason na Saba a bisa” “E 
bishita tabata hopi bon, ku 
enkuentronan tokante e re- 
tonan ku e isla ta konfrontá 
i diskushonnan tokante e 


Sekretario di Estado van Huffelen: 
“Hopi bon bishita na Saba” 


prioridatnan i plannan.” 
E promé enkuentro di 
e sekretario di estado i su 
delegashon tabata ku e ko- 
legio ehekutivo nobo. Du- 
rante e enkuentro, a papia 
hopi tokante e prioridatnan, 
e asuntunan ku nos por re- 
solvé huntu. Nos a papia 
tokante pobresa, kuido di 


salú, e problemanan ku e 
hendenan riba e isla ta kon- 
frontá, manera asuntunan 
bankario, bibienda, e preis 
haltu di kuminda, el a bisa. 
Sekretario di estado a 
bisa ku Entidat Públiko 
Saba i gobièrnu hulandes 
huntu mester yega na plan 
hopi konkreto di akshon, pa 


asina e kolegio ehekutivo 
nobo por traha mas efek- 
tivo posibel, huntu ku Den 
Haag i resolvé e asuntunan 
di preshon ku e hende di 
Saba ta konfrontá. 
Ku e konseho insular 
nobo, van Huffelen a papia 
tokante asuntunan manera 
pobresa, legislashon nobo 
ku mester regla e relashon 
entre gobièrnu di Reino i 
Entidat Públiko Saba, kosto 
di bida, kosto pa hasi ne- 
goshi i redusí e kostonan 
akí. Komo Sekretario di 
Estado responsabel pa digi- 
talisashon, van Huffelen 
tabatin un reunion di mesa 
rondó ku empresarionan i 
otro partnernan pa papia 
tokante digitalisashon, kon 
digitalisashon ta afektá e 
bida diario i hasi negoshi, 
tambe ku gobièrnu. 
“Esaki tambe tabata un 
hopi bon reunion. Nos a 
papia kon nos por sigurá 
ku internet ta rápido i ak- 
sesibel pa tur hende, loke ta 
un rekisito ku mester traha 


riba dje promé ku kuminsá 
ku digitalisashon. Pero nos 
a papia tambe tokante e im- 
portansia di edukashon i 
trabou riba digitalisashon, 
no solamente pa mucha, 
pero tambe pa hende gran- 
di.” 
Den oranan di mèrdia 
e sekretario di estado a 
bishitá e trahadó di kuido 
di mucha, Verionica Smith, 
hende ta biba den un di e 
kasnan sosial na St. John’s, 
ku su kuater muchanan. 
Van Huffelen, kende den 
pasado a bishitá hende na 
kas, a bisa ku e ta haña kru- 
sial pa papia ku hende pa 
tende nan storia i preoku- 
pashonnan. 
E sekretario di estado 
tabatin tambe un enkuentro 
ku e organisashon di mikro 
finansiamentu, Qredits i al- 
gun kliente di Saba. 
Djárason 
atardi 
van 
Huffelen i su delegashon 
a sigui pa St. Eustatius ku 
fèri Makana. 


THE 
BOTTOM 
-- Un ekipo di vários 
representante di Royal 
Bank of Canada (RBC), 
resientemente a bishitá 
Saba, pa papia di algun 
keho spesífiko riba ser- 
visio di e banko na su 
klientenan riba e isla. 
E ekipo di RBC tabata 
konsistí di Country Man- 
ager RBC pa Kòrsou i 
Boneiru, Pierrot Hurta- 
do i Cheryl Pantophlet- 
Valies, di RBC bank na 
Saba i St. Maarten. 
Un di e punto di doló, 
ta e echo ku RBC te 
awor ta kobra tarifanan 
haltu pa transferensia 
for di otro islanan hulan- 
des den área di Karibe. 
Den konsulta ku Banko 


RBC ta primintí mihó servisio 


Sentral di Kòrsou i St. 
Maarten, ta bai na evitá 
pa fin di yüni benidero 
ku transferensianan for 
di otro islanan pa Saba ta 
konsiderá komo transak- 
shonnan 
internashonal, 
ku tur e kostonan ku ta 
bini ku esaki. 
Un otro punto di at- 
enshon, ta pa manda mas 
sèn lòs pa Saba. Kompa- 
nianan spesífikamente tin 
falta di kambio chikí, sin 
ku esaki ta disponibel. 
Ademas e banko ta 
primintí ku habitantenan 
di Saba mester por habri 
un kuenta den un siman, 
ku presentashon di un 
identifikashon bálido i un 
prueba di adrès di biba. 


ORANJESTAD (EUX) 
– Sekretario di Estado di 
relashon di Reino i digi- 
talisashon, Alexandra van 
Huffelen, a yega Statia 
djárason atardi pa un bishita 
kòrtiku di trabou. Komisa- 
rionan di gobièrnu, Alida 
Francis i Claudia Toet, a 
risibí e mandatario. 
Esaki ta su promé bishi- 


Van Huffelen a yega Statia 


ta desde elekshonnan dia 
15 di mart. Van Huffelen, 
kende ta na kabes di un del- 
egashon di nuebe persona, 
djaweps mainta tabatin en- 
kuentro ku kolegio eheku- 
tivo nobo i Konseho Insu- 
lar. 
Tambe e mandatario ta- 
batin un enkuentro di mesa 
rondó ku partnernan riba e 


retonan i posibilidatnan di 
digitalisashon i a topa ku 
e tim di e proyekto di kon- 
tròl di animal i doñonan 
di kabritu. E sekretario di 
estado a finalisá su bishita 
ku un enkuentro ku prensa 
djaweps atardi na F.D. Roo- 
sevelt Airport, promé di 
a kontinuá su biahe pa St. 
Maarten. 

ARUBA 
HULANDA 


ROTTERDAM – Un 
hòmber di 24 aña a resultá 
seriamente heridá despues 
di a kai for di un kònteiner 
na Maasvlakte, Rotterdam. 
E hòmber, huntu ku dos 
otro, tabata buskando droga 
den un terminal di kòntein- 
er. Despues di notifikashon 
djárason anochi, polis di haf 
na promé instante por a ar- 
está dos hòmber di Utrecht, 
unu di 19 i e otro di 20 aña. 
Momentu ku a kontinuá ku 
e investigashon, poko mas 
aleu polis a haña un hòmber 


Buskando droga den kònteiner 
Hòmber ta kai i resultá seriamente heridá 


di Rotterdam seriamente 
heridá. E dos otro hòmber- 
nan a bai lag’é atras. Final- 
mente a transport’é pa hos- 
pital. 
Na tur e siman akí polis 
a detené 15 personal ku a 
trata na saka droga ilegal 
for di kònteiner, Rijnmond 
ta informá. Asina durante e 
anochi di djamars pa djára- 
son a detené dos hòmber na 
Waalhaven. Djamars a topa 
ku seis hòmber ku tabata 
skondí den un kònteiner na 
Maasvlakte. 


AMSTERDAM – Un 
muhé di 71 aña di Amster- 
dam, na inisio di e siman 
akí a pone un estafadó kai 
den trampa. A detené e 
hòmber di 20 aña di mesun 
siudat. 
Un asina yamá trahadó 
di banko a yama e muhé 
djaluna mèrdia ku e men- 
sahe ku mesun anochi un 
kolega lo pasa serka dje pa 
tuma e pas di bankomátiko 


Estafadó ta kai den trampa 


di dje. E muhé a haña in- 
strukshon, asina a puntr’é 
pa pone e pas den un èn- 
velòp pa duna e kolega. 
E muhé atento no a kere 
nada di e storia, polis ta 
skirbi den un informe pa 
prensa. E muhé sinembargo 
no a laga ripará i a primintí 
di duna su pas. Entretantu 
el a involukrá polis. Algun 
agente na sivil tabata den i 
pafó di e kas kla pa aktua. 


Banda di mitar di nuebe i 
anochi e hòmber a bin tuma 
e pas di banko. E muhé a 
entreg’é e ènvelòp ku den 
dje su pas. 
E agentenan por a de- 
tené e hòmber al instante. 
E sospechoso a resistí kon- 
tra e polisnan i a pusha un 
agente na suela. Finalmente 
un kolega a sa di bui e hòm- 
ber i deten’é, NH Nieuws ta 
skirbi. 


HULANDA – E outori- 
dat di kuminda i produkto 
hulandes, NVWA, ta pro- 
hibí benta di ko’i zoya tera- 


Despues ku mucha a stek muri 
Prohibishon benta ko’i zoya terapéutiko 


peutíko i ta hasi yamada 
na esnan ku tin esaki pa no 
us’é mas. E supervisor ta 
hasi esaki despues ku na 


Hulanda un mucha a pèrdè 
su bida despues ku e paña 
di e ko’i zoya a drai rònt di 
su garganta. 


Ta yama e produkto 
tambe ko’i hunga sensóriko 
òf yoga i ta un paña fleksi- 
bel ku ta kologá pa asina un 
mucha por drenta den dje 
i zoya. Segun NVWA, e ta 
diseñá pa mucha ku proble- 
manan di eksitashon. 
NVWA a deskubrí ku 
mundialmente tabatin dos 
di e tipo di insidentenan akí 
manera esun na Hulanda. 
Na 2020 un mucha di 12 
aña na Australia a pèrdè ko- 
nosementu dor ku e paña di 
e ko’i hunga a lora rònt di 
su garganta. I na 2021 un 
mucha hòmber di 12 aña 
a pèrdè su bida na Estádos 


Unídos. 
Ta bende e ko’i zoya 
akí online. Bendedónan via 
Internet a manda mail pa 
kumpradónan pa no hasi 
uso di e produkto akí. 
Ta ofresé tambe mesun 
tipo di ko’i zoya di otro 
marka. NVWA ta atvertí 
tambe pa esaki, pasobra ta 
trata di mesun produkto i 
pues ta kore mesun rísiko. 
E supervisor a informá In- 
spekshon di Salú Públiko 
i Hubentut tambe, pasobra 
terapistanan ta usa e tipo di 
ko’i zoya akí tambe hopi. 

ARUBA 
KÒRSOU 


WILLEMSTAD—Par- 
tido Nashonal di Pueblo, 
PNP, riba djárason 19 di 
aprel a kumpli 75 aña. Dok- 
tor Moises Frumencio Da 
Costa Gomez ta un di esun 


Selebrashon 75 aña PNP 


ku a funda i inisiá ku e par- 
tido. E selebrashon a konta 
ku presensia di diferente in- 
vitado i eks polítikonan ligá 
na e partido. 


W I L L E M S TA D - - 
Komishon fiho di Desar- 
oyo Ekonómiko, a deliberá 
ku Kámara di Komersio i 
Industria relashoná ku de- 


Komishon Fiho a deliberá ku Kvk 


saroyo ekonómiko na Kòr- 
sou. Esaki a tuma lugá dja- 
mars 18 di aprel. Despues 
e reunion kontinuá ku de- 
liberashon entre e Komis- 


hon fiho i Asosashon di 
Empresanan di Kòrsou 
(VBC) tokante e mesun 
tópiko, 
esta 
desaroyo 
ekonómiko na Kòrsou. 


WILLEMSTAD--Kon- 
tinuando ku un investi- 
gashon relashoná ku un 
kaso di ladronisia di piesa 
di outo ku a tuma lugá dia 
26 di mart 2023 den área di 
Blanquillaweg/Roosevelt- 
weg, polis a hasi un deten- 
shon. Djárason 19 aprel den 
oranan di mainta, personal 
di tim ku ta investigá la- 
dronisia di vehíkulo a hasi 


Pa ladronisia di piesa 
Polis a realisá detenshon 


detenshon di e hòmber 
M.V.F., nasé na Kòrsou di 
27 aña di edat. 
Detenshon di e sos- 
pechoso a tuma lugá na 
warda di reshèrshi. 
A presentá e sospechoso 
dilanti un fiskal ouksiliar 
ku despues di interogashon 
a ordená su enkarselamen- 
tu pendiente di mas investi- 
gashon. 


Ecua Bon Construction B.V. 
ta buska 
- 1 metselaar (albañil) 
- 1 especialista de cerámica 
(steenbewerker) 


Mas inf. tel. nr. 782-2903 

ARUBA 
DEPORTE 


SIÑA KONOSÉ BO HISTORIA I KULTURA 


Kumpliendo ku petishon, Fundashon Históriko Boneriano (FuHiKuBo) 
su kursonan di historia i kultura ta bai sigui djaluna awor. 


Dianan i orario: 


Djaluna 24 di aprel 7’or - 9’or pm 
Djamars 2 mei 7’or - 9’or pm 


Djárason 26 di aprel 7’or - 9’or pm Djaweps 4 mei 7’or - 9’or pm 


Djasabra 29 di aprel 2’or- 5’or pm 
Djasabra 6 mei 2’or - 5’or pm 


Por yama inskribí na telefòn 717-8482 (Extra) durante orario di ofisina 
òf na selular 786-6818 pa mas informashon. 
Último dia pa inskribí ta djasabra awor, 22 aprel. 
Preis 75$. Lugánan ta limitá. Dosente ta Bòi Antoin. 


K R A L E N D I J K - 
-“Coach”nan di futbòl di 
Merka ta hopi kontentu ku 
e hóbennan futbolista U15 
i U17 di SV Atlétiko Fla- 
mingo, loke nan ta presta 
durante e klínika di futbòl 
e siman aki. 
Ayera dirigentenan di e 
klup di futbòl di Nikiboko 
ku ta Atl. Flamingo ku ta 
dunando tremendo klínika 
di futbòl U15 i U17, esaki 
ku dos coach profesho- 
nal di Merka,den entrev- 
ista ku nos tabatin ku nan 
ayera, a duna basta infor- 
mashon pa loke ta trata e 
desaroyonan di e klínika 
ku ta tumando lugá e si- 


Coachnan di Merka kontentu ku desaroyo di futbòl 


man aki pa e timnan kat- 
egoria U15 I U17 di Atl. 
Flamingo di Nikiboko ku 
gran éksito. 
T’asina ku den kuadro 
di desaroyo di nos futuro- 
nan den e deporte di fut- 
bòl U15 i U17, e klup di 
futbòl di SV Atl. Flamin- 
go di Nikiboko, a organisá 
klínika di futbòl pa hóben- 
nan di e klup di futbòl aki, 
esaki ku enorme desaroyo 
pa ku hóbennan di e klup 
den e deporte di futbòl. 
Atl. Flamingo pues ku 
Klínika di futbòl ku dos 
coach di merka pa su hun- 
gadónan U15 I U17. 
E klínika a kuminsá dia 


16 di aprel i ta finalisá ma- 
ñan djabièrnè 21 di aprel 
2023. 
SV Flamingo hube- 
nil ku esaki ta organisá 
un siman di klínika pa e 
hubenilnan U15 i U17 ku 
“coach”nan 
profeshonal 
foi Merka ku ta hasiendo 
un tremendo trabou. 
Esaki pa timnan di 
futbòl U15 i U17 ku 2 
“coach” di Merka. 
E klínika aki ta pa de- 
saroyo di e hungadónan i 
pa hisa e nivel i kalidat di 
futbòl boneriano, loke ta 
un punto esensial ku SV 
Atl. Flamingo ta para p’e. 
Den kuadro di esaki 
nan a invitá dos coach fo’i 
Merka pa duna e muchan- 
an 1 siman di treinen riba 
nivel haltu. 
Ta trata di Alex Pama, 
Head Coach na Life Uni- 


versity i Stephen Mc Gin- 
nis, assistant coach Geor- 
gia Gwinneti College. 
Nos a papia ayera ku e 
“coach”nan aki ku a duna 
nos bastante informashon 
i duna informashon tambe 
kon e dianan di e klínika a 
bai, loke nan ta hopi sat- 
isfacho i hopi kontentu 
kuné. 
Nan 
ta 
sumamente 
kontentu i satisfecho kon 
e klínika a desaroyá. Nan 
a duna di konosé por 
ehèmpel ku den luna di 
mei nan lo regresá Bonei- 
ru pa sigui yuda e timnan 
den nan desaroyo. Tambe 
nan a bisa ku ta notabel ku 
Boneiru tin hopi potensi- 
alnan. Nan lo regresá pa 
sigui traha ku e muchanan 
aki i prepará nan pa nan 
sigui desaroyá i logra nan 
meta. 


Tin potensialnan ku lo 
por yega hopi leu den e 
deporte di futbòl. 
Momentu ku nan re- 
gresá na luna di mei, se- 
gun e “coach”nan a duna 
di konosé, nan lo duna 
mas informashon di e 
hóbennan ku bista ta riba 
dje pa sigui prepará nan 
pa ku nan desaroyo. 
E “coach”nan aki ta 
hopi kontentu i satisfecho 
ku e logronan di e hóben- 
nan te ku awó, pa kua lo 
sigi prepará nan pa logra 
muchu mas den futuro 
serkano, di manera ku e 
hóbennan aki lo por logra 
bai Merka por ehèmpel ku 
scholarship. Nan tin e po- 
tensialnan.. 
Nan lo por logra esaki 
si sigui traha e prepará e 
hóbennan pa esaki. 


K R A L E N D I J K - 
-Weganan di beisbòl All 
Star o sea Tur Strea di 
Pony League, ta tuma 
lugá djadumingu awó 
na Ama’s Ballpark o sea 
Dudy Josephia Ballpark 
na Tera Kòrá. 
E weganan ta kuminsá 
for di 8or di mainta. 
Un invitashon ta bai 
na e fanatikada di beisbòl 
Pony League, pa presen- 
siá e weganan pa apoyá 
nos futuronan den nan 
weganan di beisbòl All 
Star djadumingu awó. 
E weganan ta kuminsá 
fo’i 8or di mainta, wak 


Wega tur strea Pony League 


p’abo t’ei fo’i tempran pa 
apoyá nos futuronan du- 
rante e partidonan. 
E timnan di nos futu- 
ronan ta bon prepará pa e 
weganan di tur strea. 
No tin duda mirando 
ku nos muchanan ta bon 
prepará pa esaki dor di 
treinennan kasi tur dia, 
ku e weganan aki sigur lo 
bira tremendo partidonan 
di beisbòl di nos futuro- 
nan djadumingu awó aya 
na Dody Josephia Ball- 
park. 
Laga nos ban apoyá 
nos futuronan den e par- 
tidonan djadumingu awó. 


Di.Jo.Ma Construction 
B.V 


ta buska 
- Karpinté 


Mas inf. tel. nr. 780-4641 


J&J Electric and Construction B.V. 
ta buska 
- 2 Electro monteur 
- 1 Laser 


Mas inf. tel. nr. 788-7339 


Carpenteria Muebleria 
Somader N.V. 


ta buska 


- 2 Metselaar - 1 Schilder 


Mas inf. tel. nr. 796-7434 


Roheco N.V. 


ta buska 
- Wegenbouw-arbeider 


Mas inf. tel. nr. 796-3008 


- 

DEPORTE 


KRALENDIJK 
-- 
Djaweps 
reportero 
di 
BONERIANO a pasa den 
oula na SGB i a tuma nota 
Hóbennan di VMBO KP2A aktivo 


di un grupo di hóben di 
VMBO KP2A ta hungando 
pinpòn. Miéntras nan taba- 
tin pouze, a probechá lòs e 


spirnan di e strès di lès du- 
rante mainta den klas. 
Deporte semper ta bon 
pa salú di hende i e ta relahá 


e spirnan ku ta riba tenshon. 
Den kaso di e hóbennan, 
nan ta relahá un momentu 
i despues kontinuá ku nan 


siguiente lès riba e dia, ku 
mente fresku pa bon kom- 
prondementu di nan tarea. 


